ПРОТОКОЛ № 25
от заседание на Комисия по правни въпроси 
към Висшия съдебен съвет,
проведено на 3 юни 2013 г.

Днес, 3 юни 2013 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси към ВСС в състав:
     	          ЗА ПРЕДСЕДАТЕЛ:     	СВЕТЛА ПЕТКОВА
											
ЧЛЕНОВЕ:	НЕЗАБРАВКА СТОЕВА	
							ЮЛИЯ КОВАЧЕВА
							КАРОЛИНА НЕДЕЛЧЕВА
ОТСЪСТВА: Юлиана Колева 

На заседанието присъстваха от администрацията на ВСС: Саша Харитонова –  директор дирекция “Правна” и Силвия Илиева – началник отдел „НДПП” в дирекция “Правна”. 

	По дневния ред
	
1.ОТНОСНО: Проект на Правила за командироване на съдии, прокурори и следователи. 

КОМИСИЯТА ПО ПРАВНИ ВЪПРОСИ
Р Е Ш И:

Възлага на експертните сътрудници на комисията, да нанесат направените предложения по проекта на Правилата и да ги докладват на следващо заседание на комисията. 

           2.ОТНОСНО: Проект на Наредба за изменение и допълнение на Наредба № 14/18.11.2009 г. за реда и начина за предоставяне достъп на органите на съдебната власт до Национална база данни „Население”. 
Приложение: Писмо № 04-01-028/29.05.2013 г.

КОМИСИЯТА ПО ПРАВНИ ВЪПРОСИ
Р Е Ш И:

Предлага на Висшия съдебен съвет да вземе следното решение:
На основание чл. 31 от ЗСВ дава положително становище по проекта на  Наредба за изменение и допълнение на Наредба № 14/18.11.2009 г. за реда и начина за предоставяне достъп на органите на съдебната власт до Национална база данни „Население”.

3.ОТНОСНО: Проект на Концепция за държавна политика в областта на правосъдието за детето (2013 – 2020 г.).
Приложение: Писмо № 04-00-064/29.05.2013 г.

КОМИСИЯТА ПО ПРАВНИ ВЪПРОСИ
Р Е Ш И:	

Предлага на Висшия съдебен съвет да вземе следното решение:
Дава положително становище по проекта на Концепция за държавна политика в областта на правосъдието за детето (2013 – 2020 г.).

4.ОТНОСНО: Докладна записка от Веселина Карагонова – главен експерт – юрисконсулт в АВСС, относно вътрешния ред за предоставяне на достъп до информация във ВСС по подадени, по реда на ЗДОИ заявления, препратена от комисия „Публична комуникация” към ВСС за изготвяне на типов образец за отговор.

КОМИСИЯТА ПО ПРАВНИ ВЪПРОСИ
Р Е Ш И:
Отлага разглеждането за следващото заседание на комисията, за допълнително запознаване.

5.ОТНОСНО: Проект на Стратегия за управление на риска във ВСС, препратена от комисия „Бюджет и финанси” за определяне на целите и приоритетите за развитие в  периода 2013 – 2015 г.

КОМИСИЯТА ПО ПРАВНИ ВЪПРОСИ
Р Е Ш И:	

Отлага разглеждането за следващото заседание на комисията, за допълнително проучване.

6.ОТНОСНО: Проектни идеи на ВСС по Оперативна програма „Административен капацитет”, препратени от комисия „Бюджет и финанси” за изразяване на общо становище.

КОМИСИЯТА ПО ПРАВНИ ВЪПРОСИ
Р Е Ш И:	

Приема за сведение преписката.

7.ОТНОСНО: Искане от Мирослав Начев – председател на Окръжен съд – Кюстендил за увеличаване на бюджетната сметка за 2013 г. по §10-20 „Външни услуги”.

КОМИСИЯТА ПО ПРАВНИ ВЪПРОСИ
Р Е Ш И:	

Искането да се докладва за следващото заседание на комисията, ведно с решенията на Временната комисия за изготвяне на Указания, относно реда за събиране на разноските, присъдени в полза на държавата по влезли в сила съдебни актове към ВСС. 

Предложения за включване на проекти на решения от днешното заседание на комисията в Дневния ред за следващо заседание на ВСС.
КОМИСИЯТА ПО ПРАВНИ ВЪПРОСИ
Р Е Ш И:

В Дневния ред за заседанието на ВСС, на 13.06.2013 г. да се включи:
- Проект на Наредба за изменение и допълнение на Наредба № 14/18.11.2009 г. за реда и начина за предоставяне достъп на органите на съдебната власт до Национална база данни „Население”. 
- Концепция за държавна политика в областта на правосъдието за детето (2013 – 2020 г.)

03.06.2013 г. 		                ЗА ПРЕДСЕДАТЕЛ:/п/
		     
                  СВЕТЛА ПЕТКОВА